ঢাকা সিটি করপোরেশনের (ডিসিসি) ৮৫ নাম্বার ওয়ার্ডটি চরম দুর্দশাগ্রস্ত। এখানকার প্রধান সমস্যা ওয়াসার পানিতে ময়লা ও দুর্গন্ধ, যা পান করে অনেকেই অসুস্থ হয়ে পড়ছে। বাসিন্দারা  ব্যাংকিং সুবিধা থেকেও বঞ্চিত বলা যায়। ওয়ার্ডটি ঘুরে এসে প্রতিবেদনটি লিখেছেন হামিদ সাব্বির। ক্যামেরায় ছিলেন ফজলুল করিম পরিধি ধলপুর, গোলাপবাগ, সায়েদাবাদ, ভ্রাম্যণচিরন রোড, সূতিখাল, সিদ্দিক করপোরেশন স্টাফ কোয়ার্টার, ১৪নং আউট ফল, কাজীপাড়া এলাকা নিয়ে ৮৫ নাম্বার ওয়ার্ড। লোক সংখ্যা লোক সংখ্যা প্রায় ১ লাখ। ভোটার সংখ্যা ৪২ হাজার। আছে ০০ সরকারি প্রাইমারি স্কুল ১টি ০০ হাই স্কুল ১টি ০০ মাদ্রাসা ১০টি ০০ মসজিদ ১৮টি ০০ মন্দির ৩টি ০০ গির্জা ১টি ০০ বস্তি ১০টি ০০ আধুনিক কমিউনিটি সেন্টার ০০ ব্যায়ামাগার  (অকেজো) নেই ০০ সরকারি-বেসরকারি কোনো ব্যাংক নেই ০০ মহিলা কলেজ ০০ পোস্ট অফিস ০০ লাইব্রেরি সমস্যা ০০ ওয়াসার পানি ময়লা ও দুর্গন্ধযুক্ত ০০ গ্যাস সংকট প্রকট ০০ মশার উপদ্রব ০০ রাস্তাঘাটের নাজুক অবস্থা ০০ ওয়াসার লাইনে ফাটল ০০ অধিকাংশ ম্যানহোল ঢাকনাবিহীন এলাকাবাসীর বক্তব্য ওয়ার্ডের প্রায় সর্বত্রই পানি সংকট। যেটুকু সরবরাহ আছে তাও আবার পান করার অযোগ্য। আছে মশার উপদ্রব এবং প্রায় সব বস্তিতে মাদকের জমজমাট ব্যবসা। ওয়ার্ডের সমস্যা প্রসঙ্গে ধলপুর ৪০/১ হোল্ডিংয়ের বাসিন্দা মো. জামাল হোসেন বলেন, এখানে  গত ৩ মাস ধরে খাওয়ার পানি দুর্গন্ধ। পানির রঙ এত কালো যে পান করা তো দূরের কথা, ঘরের থালাবাসন-হাঁড়িপাতিল ধোয়াও অসম্ভব। বাধ্য হয়ে অন্য এলাকা থেকে পানি এনে ব্যবহার করছি। এ ছাড়া রাস্তাগুলোর অবস্থা ভীষণ খারাপ। ম্যানহোলগুলোর ঢাকনা না থাকায় সাধারণ মানুষের পথচলাচল বিপজ্জনক হয়ে পড়েছে। ছেলেমেয়েরা যেভাবে রাস্তায় চলাচল এবং স্কুলে যাতায়াত করছে তাতে যেকোনো সময় ম্যানহোলের গর্তে পড়ে বড় ধরনের দুর্ঘটনার সম্মুখীন হতে পারে। ধলপুর সূতিখাল এলাকায় দেখা হয় ঢাকা সিটি করপোরেশনের স্বাস্থ্য বিভাগের সুপারভাইজার আবদুস সাত্তারের সাথে।  তিনি বলেন, এলাকায় মশার উপদ্রবের কারণে ডিসিসির পক্ষ থেকে ডোবা-নালা এবং কচুরিপানা পরিষ্কার করা হচ্ছে। শীতের সময় ডিসিসিতে মশার ওষুধ না থাকায় ওষুধ দেয়া বন্ধ ছিল। সপ্তাহ খানেক ধরে আবার মশা মারার ওষুধ দেয়া শুরু হয়েছে। ক্লিনার কলোনিতে কোনো মাদক ব্যবসায়ী বা সেবন নেই বলে দাবি করেন কলোনির নবু সর্দার। তবে সিটি পল্লীতে মাদক ব্যবসা হতে পারে বলে মনে করেন তিনি। এদিকে সিটি পল্লীর মো. হাশমত আলী বলেন, ধলপুর এলাকায় ১০টি বস্তির মধ্যে সিটি পল্লী ও তেলু কলোনি ছাড়া বাকি ৮টি অবৈধ। এখানে ১৫ হাজার পরিবার বসবাস করে। তিনি বলেন, অন্য  বস্তিতে যেকোনো অপরাধ হলে নাম পড়ে সিটি পল্লীর। এলাকাবাসীর অভিযোগ, গলির রাস্তাগুলোর অবস্থা খুবই নাজুক এবং এখানে নতুন কবরস্থানের জায়গা অবৈধ দখলে চলে যাচ্ছে। সূতিখাল এলাকার বাসিন্দা আনোয়ার আলী মাতবর, আইয়ুব আলী মুকুল এবং ধলপুর জনকল্যাণ সমিতির সাধারণ সম্পাদক নূরুল আলম চৌধুরী জানান, বেশ কয়েক মাস ধরে ওয়াসার পানিতে দুর্গন্ধ। এই দুর্গন্ধযুক্ত পানি পান করে এলাকার মানুষদের মধ্যে পেটের পীড়াসহ চর্মরোগ ও বিভিন্ন রোগব্যাধি দেখা দিয়েছে। তারা জানান, সূতিখাল পাড়ের উভয় পাশে প্রায় ৩০/৪০ হাজার লোকের বাস। এখানে তীব্র গ্যাস সংকট  রয়েছে। সকাল ৭টা হতে সন্ধ্যা ৬টা পর্যন্ত গ্যাস থাকে না বললেই চলে। উত্তর গোলাপবাগ ঋষিপাড়া এলাকার নীলকমল দাস, বাসন্তী রানী, সুচিত্রা রানীও একই অভিযোগ তুলে ধরেন। তারা বলেন, পানির কারণে ঘরের কাজকর্ম করা সম্ভব হচ্ছে না। বাইরে থেকে পানি আনতে হয়। আর দুর্গন্ধযুক্ত পানি পান করার কারণে বাচ্চাদের পেটের সমস্যা লেগেই থাকে। অনেকেই অসুস্থ হয়ে পড়েছে। এরকম হলে মানুষ কী করে বাঁচবে। তাছাড়া গ্যাস এবং পানির বিল নিয়মিত দেয়া হলেও গ্যাস সকালে থাকে না, আসে রাতে। গ্রীষ্মকাল আসতে না আসতে যদি এই অবস্থা হয়, তবে পুরো গরমের সময় কী হবে তা  বলতে পারি না।